title: تعميرة د التريسينتي
text: التعميرة ؤلا الشارج د الضو ؤلا الشارج د التريسينتي (نݣليزية : Electric charge) هي واحد لمزية د لفيزيك مربوطة ب لمادة لي كتعطيها واحد لقوة كتسمى لمجال لإليكتري-ميغناطيسي، كاين جوج ت نواع د شارجات؛ شارج زايدة ؤ شارج ناقصة. شارجات لي مشابهة كتنافر بينتها ؤ شارجات لي مامشابهينش كتقارب، كنڭولو على أي حاجة معندهاش شارج بلي راها متعادلة. كنعبرو شارج د ضو ب لوحدة د لكولوم (C)، ؤ كنرمزو لشارج ب Q ؤلا q. لمجال لي كيقرا لمزيات ديال شارج كيتسمى لإليكترومغناطيسية.